16α. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Υ4α/3364 της 28 Απρ./6 Μαΐου 1994 (ΦΕΚ Β΄  335) Σύσταση θέσεων κλάδου γιατρών ΕΣΥ στο ΕΚΑΒ. (Εθνικό Κέντρο Άμεσης Βοήθειας). Έχοντας υπόψη: 1.Τις διατάξεις του άρθρ. 1 (β) του Νόμ. 2194/94 (ΦΕΚ 34Α/94). 2.Τις διατάξεις του άρθρ. 25 παρ. 1 του Νόμ. 1397/83 (ΦΕΚ 143/Α/83). 3.Τις διατάξεις του άρθρ. 7 παρ. 6 του Νόμ. 1579/85 (ΦΕΚ 217/Α/85). 4.Τις διατάξεις των άρθρ. 56 και 64 του Νόμ. 2071/92 (ΦΕΚ 128Α/92). 5.Την απόφαση-πρόταση αριθ. 6/29.3.94 του Δ.Σ. του Εθνικού Κέντρου Άμεσης Βοήθειας (ΕΚΑΒ). 6.Το άρθρ. 56 του Νόμ. 2071/92, όπως συμπληρώθηκε με τις διατάξεις της παρ. 5 του άρθρ. 8 του Νόμ. 2194/94 (ΦΕΚ 34Α/94), αποφασίζουμε: 1.Συνιστώνται 30 θέσεις κλάδου γιατρών ΕΣΥ του Υπουργείου Υγείας,, Πρόνοιας και Κοινωνικών Ασφαλίσεων ειδικότητας καρδιολογίας και βαθμού Επιμελητή Β΄, οι οποίες κατανέμονται και προστίθενται στον Οργανισμό του ΕΚΑΒ, κατά τροποποίηση του άρθρ. 13 του Οργανισμού ΕΚΑΒ (Π.Δ/γμα 376/1988) για την κάλυψη των αναγκών της Δ/νσης Ιατρικών Υπηρεσιών και άμεσης επέμβασης. 2.Από τις διατάξεις της απόφασης αυτής προκαλείται δαπάνη σε βάρος του Κρατικού Προϋπολογισμού ύψους 233.000.000 δρχ. για καθένα από τα επόμενα έτη, που θα καλύπτεται απ’ τον προϋπολογισμό του Υπουργείου μας (Φ. 200 ΚΑΕ.2811). Για το τρέχον οικονομικό έτος και το διάστημα Ιουνίου-Δεκεμβρίου, η δαπάνη θα διαμορφωθεί στο ύψος των 150.000.000 δρχ. και θα καλυφθεί με μεταφορά πίστωσης απ’ τον Φ. 200 ΚΑΕ.5164 στον Φ. 200 ΚΑΕ.2811 του Υπουργείου μας και επιχορήγηση του ΕΚΑΒ. Με την με αριθ. Α1β/7060/Φ3/13 Αυγ.-9 Σεπτ. 1998 (ΦΕΚ Β΄ 960) απόφ. Υπ. Εσωτ., Δημ. Διοικ. και Αποκ., Οικον. και Υγ. και Πρόν., 2 κενές θέσεις ειδικότητας Καρδιολογίας και βαθμού Επιμελητή Β΄, που έχουν συσταθεί με την παρούσα απόφαση, μετατράπηκαν σε θέση Διευθυντή και Επιμελητή Α΄ Αναισθησιολογίας. Σελ. 256,226(α) Τεύχος 1307 Σελ. 80 34.Β.ο.16α Εθνικό Κέντρο Άμεσης Βοήθειας (Ε.Κ.Α.Β.) 